Guro Nagelhus Schia

Guro Nagelhus Schia (født 28. november 1978 på Rykkinn) er en norsk danser og skuespiller. Hun er frilans danser og koreograf. I 2012 ble hun kjent for sin rolle som Annusjka i Joe Wrights Anna Karenina.

Nagelhus Schia gikk på danselinjen ved Fagerborg videregående skole fra 1994 til 1997, og deretter på Statens balletthøgskole til 2000. Hun ble aspirant i Carte Blanche fra høsten 2001, og etter to fast ansatt i kompaniet. Fra 2009 fortsatte Nagelhus Schia sin karriere som frilans danse og koreograf.sceneweb.no: Om Guro Nagelhus Schia, hentet 20. august 2012

I perioden som ansatt ved Carte Blanche medvirket hun i en rekke oppsetninger. Sammen med sin samboer Vebjørn Sundby har de utviklet en rekke danser til jazzinspirert musikk, omtalt som samtidsdans.  

Debuten som skuespiller i 2012 ble hollywoodfilmen Anna Karenina, hvor Nagelhus Schia spiller mot blant andre Keira Knightley og Jude Law. Ved siden av rollen som kammerpiken Annusjka hadde Nagelhus Schia også oppdrag som koreograf i filmen. 

Hun fikk Gammleng-prisen i klassen dans i 2016.ffuk.no: «Markering av fondets 60-årsdag»

 Referanser 

 Eksterne lenker 


Kategori:Norske dansere
Kategori:Samtidskunst
Kategori:Norske skuespillere
Kategori:Personer fra Bærum kommune